Кристиан Моргенщерн
Палмстрьом

Превод от немски: Венцеслав Константинов, —

chitanka.info

Палмстрьом, силно развълнуван,

вади носна кърпа и премига,

че на нея дъб е изрисуван,

а отдолу — дама с книга.

Палмстрьом се бои да се изсекне,

капе влагата, а той не знае

що да стори, та да му олекне —

почит към изкуството питае.

Нежно кърпата обратно свива…

Надали ще го упрекнат

хората с душа красива,

че си тръгва неизсекнат.

1906

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.